2. melléklet a 123-699/2021. előterjesztéshez



Budapest Főváros XIV. Kerület Zugló Önkormányzata Képviselő-testülete ..../2021. (	) önkormányzati rendelete a Budapest Főváros XIV. Kerület Zugló Önkormányzata Képviselő-testületének 6/2015. (III. 03.) önkormányzati rendelete az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről módosításáról

Budapest Főváros XIV. Kerület Zugló Önkormányzata a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.

1. § Budapest Főváros XIV. Kerület Zugló Önkormányzata Képviselő-testületének 6/2015. (III. 03.) önkormányzati rendelete az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló önkormányzati rendelet (a továbbiakban Ör.) 19. § (1) bekezdése helyébe a következő rendelkezés lép: 
„19. § (1) A Népjóléti Bizottság évente, a költségvetési rendelet hatálybalépését követő 60 napon belül kiírja a civil szervezetek, az ifjúságot segítő tevékenységek valamint az egyházak támogatására vonatkozó pályázatokat.”

2. § Az Ör. 19. § (2) bekezdése helyébe a következő rendelkezés lép:
„ (2) A Népjóléti Bizottság minden év októberében kiírja 
a) a Jó Sportoló, Jó Tanuló Díj, 
b)  a Fiatal Zuglói Sportolók Díj és
c) a Zuglói Ifjúsági Közösségi Díj 
elnyerésére vonatkozó pályázatát.

3. § Az Ör. 19. § (5) bekezdése helyébe a következő rendelkezés lép:
„(5) A Jó Sportoló, Jó Tanuló Díj, a Fiatal Zuglói Sportolók Díj és a Zuglói Ifjúsági Közösségi Díj elnyerésére vonatkozó pályázatokat a Népjóléti Bizottság bírálja el a benyújtási határidőt követő 30 napon belül. A Jó Sportoló, Jó Tanuló Díjakat, és a Fiatal Zuglói Sportolók Díjakat a Sportolók Karácsonya, a Zuglói Közösségéért Ifjúsági Díjakat pedig az Önkéntesség világnapja alkalmából a polgármester adja át.”






4. § Az Ör. a következő 20/B. §-al egészül ki:
„20/B. § (1) A Zuglói Ifjúsági Közösségi Díjra, a Budapest Főváros XIV. Kerület közigazgatási területén székhellyel vagy telephellyel rendelkező civil szervezet, általános iskola és középiskola, kollégium, felsőoktatási intézmény, valamint Budapest XIV. kerület Zugló önkormányzati intézménye, Zugló területén működő egyházi közösség, továbbá legalább 10 magánszemély ajánlásával Budapest XIV. kerület közigazgatási területén lakóhellyel vagy tartózkodási hellyel rendelkező magánszemély nyújthat be pályázatot.
(2) A díjat az a 10 és 26 év közötti magánszemély kaphatja, aki 
(a) Zugló területén tartósan legalább 1 éve olyan életkorának megfelelő közösségi tevékenységet végez, amellyel elősegíti szűkebb vagy tágabb közösségében az emberi kapcsolatok kiépülését, az élet minőségének javulását, és 
(b) Budapest XIV. kerület Zugló területén lakhellyel vagy tartózkodási hellyel rendelkezik, vagy Zugló területén működő oktatási intézménnyel tanulói, hallgatói, vagy kollégiumi jogviszonyban áll.
(3) A Zugló Ifjúsági Közösségi Díjat évente öt fő kaphatja meg, a díjjal díszoklevél és anyagi elismerés jár, amelynek mértéke bruttó 100 000 Ft.”

5. § E rendelet a kihirdetést követő napon lép hatályba. 



Horváth Csaba 						dr. Tiba Zsolt
             polgármester						                   jegyző



















    3. melléklet a 123-699/2021 előterjesztéshez


Indokolás

Budapest Főváros XIV. Kerület Zugló Önkormányzata Képviselő-testületének 6/2015. (III. 03.) önkormányzati rendelete az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló önkormányzati rendelet tartalmazza a többek között a pályázatok útján elnyerhető támogatások általános és részletes szabályait. E szabályok kerültek kiegészítésre az ifjúsági segítő tevékenységre és a Zuglói Ifjúsági Közösségi Díjra vonatkozó szabályokkal.

                                           Részletes indokolás

1. §
  
A pályázatok lehetőségét bővíti az ifjúsági segítő tevékenységre kiírható pályázattal.

2. §

A Népjóléti bizottság által kiírható pályázatokat bővíti a Zuglói Ifjúsági Közösségi Díjjal.

3. §

Zuglói Ifjúsági Közösségi Díjra vonatkozó pályázat kiírását és átadásának módját határozza meg.

4. §

Zuglói Ifjúsági Közösségi Díj részletes feltételeit valamint a díjhoz kapcsolódó anyagi elismerésre vonatkozó szabályokat tartalmazza.

5. §

Hatálybalépésről rendelkezik.

